αρχοντος εν δελφοις δαμωνος του ξενοστρατου μηνος βουκατιου βουλευοντων ταν πρωταν εξαμηνον βαβυλου του αιακιδα κλεωνος του δαμοσθενεος γραμματευοντος δε διωνος του επισθενεος εν δε αμφισαι αρχοντος αριστοδαμου μηνος αγρεστυωνος απεδοτο αριστοκλεας λυσιπονου αμφισευς τωι απολλωνι τωι πυθιωι σωμα ανδρειον ωι ονομα ιακχος το γενος θηβαιον ενδογενη αργυριου μναν εξ και ταν τιμαν εχει πασαν καθως επιστευσε ιακχος τωι θεωι ταν ωναν εφ ωι τε ελευθερος ειμεν και ανεφαπτος απο παντων τον παντα χρονον ποιεων ο κα θεληι και αποτρεχων οις κα θεληι. βεβαιωτηρ κατα τον νομον τας πολιος και κατα το συμβολον σωκρατης ευτυχου αμφισευς. ει δε τις απτοιτο επι καταδουλισμωι ιακχου βεβαιον παρεχοντων τωι θεωι ταν ωναν ο τε αποδομενος αριστοκλεας και ο βεβαιωτηρ σωκρατης. ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος και κατα το συμβολον. ομοιως δε και οι παρατυγχανοντες κυριοι εοντων συλεοντες ιακχον ως ελευθερον εοντα αζαμιοι εοντες και ανυποδικοι πασας δικας και ζαμιας. μαρτυροι τοι ιερεις του απολλωνος αρχων δρομοκλειδας και οι αρχοντες βαβυλος αιακιδα κλεων δαμοσθενεος διων επισθενεος και ιδιωται δαιδαλος γοργιλος ελλανικος δελφοι δαμων καλλικρατης αμφισεις.
Phokis — Delphi — 140-100 BC
 140-100 BC